En la grafía medieval los podemos veyer como Villarejo u Villareio, conoixendo-se la forma Villarecho en las actas de lo proceso de Cortz d'Alcanyiz de 1436 referiu a atro Villarecho de la zona entre Albarrazín y Exea d'Albarrazín: Mas avant dizen los ditos procuradores que la población vulgarment clamada Exea de Albarrazin e las masadas vulgarment clamadas La Cueva Cardencla e El Villarecho fueron, eran e son sitiadas en los terminos e dentro de los terminos e son de los terminos de la dita ciudat de Albarrazin e de sus aldeas e del su districto e jurisdiccion de la dita ciudat de Albarrazin e de los officiales de aquella, El Villarecho ye en la part sudueste de lo termin municipal de Terrient en una zona que desaugua enta lo río Cabriuel a traviés de lo suyo afluent rambla de Villarecho.